text: Fredericia vinder lokalopgør i Vejle
  25 maj 2014 kl. 15.24
  Fredericia vandt over Vejle Boldklub med et enkelt mål, og bringer sig på sikker afstand af nedrykningsstregen.
  
  0-1 endte kampen i Vejle. Kampens ene mål og afgørende mål blev scoret allerede i kampens 6. minut af Christian Egelund. Med alle tre point beholder Fredericia sin 8. plads, og har nu syv point til nedrykningsstregen med tre kampe igen.
  Det er første gang siden marts 2010, at Fredericia slår Vejle Boldklub. De to klubber har for vane at spille uafgjort, og Vejle pressede hårdt på for en udligning. 1.832 tilskuere var mødt op for at se kampen, men Vejles fans må nu lide den tort, at lokalrivalerne har håneretten indtil næste sæson.
  